0269.xml
ویسٹ انڈین بلے باز لینڈل سیمنز کمر کی تکلیف کے باعث دورہ بھارت سے باہر ہو گئے
دھرمشالہ ۔ 14 اکتوبر (اے پی پی) ویسٹ انڈین بلے باز لینڈل سیمنز فٹنس مسائل کے باعث دورہ بھارت سے باہر ہو گئے۔ ان کی جگہ متبادل کھلاڑی کا اعلان ون ڈے سیریز کے چوتھے میچ سے قبل کر لیا جائے گا۔ ویسٹ انڈیز کرکٹ ٹیم مینجمنٹ کی طرف سے جاری کردہ بیان کے مطابق لینڈل سیمنز کمر کی تکلیف میں مبتلا ہو گئے ہیں، ڈاکٹروں نے طبی معائنے کے بعد انہیں مکمل آرام کا مشورہ دیا ہے جس کے باعث وہ بھارت کے خلاف ون ڈے سیریز کے بقیہ میچز اور اس کے بعد ٹی ٹونٹی اور ٹیسٹ سیریز میں بھی ٹیم کا حصہ نہیں ہوں گے، سیمنز کو پہلے دو ون ڈے کھیلنے کا موقع نہیں دیا گیا تھا تاہم وہ پریکٹس میچ میں ٹیم کا حصہ تھے۔ سیمنز نے آخری بار 2011ء میں ٹیسٹ میچ میں ٹیم کی نمائندگی کی تھی۔
APP
14.10.14
0269p.xml
لینڈل سمنز زخمی،بھارت کیخلاف سیریز سے باہر ہو گئے
نئی دہلی(سپورٹس ڈیسک)ویسٹ انڈیز نے زخمی لینڈل سمنزکو بھارت کے خلاف سیریز کے بقیہ میچوں سے باہر کر دیا۔ویسٹ کرکٹ بورڈ کا کہنا ہے سمنز کو کمر میں درد کے باعث بھارت کے خلاف سیریز سے واپس بلالیا گیا ہے اور وہ ٹرینڈاڈ اینڈٹوبا گو پہنچ کر علاج کروائیں گے جبکہ ان کے متبادل کھلاڈی کو جلد بھیج دیا جائے گا۔سمنز کو ابتدائی دو میچوں میں نہیں کھیلایا گیا تھا۔سمنز نے آخری ٹیسٹ 2011میں کھیلا تھا جس کے بعد انھیں ٹیسٹ میں نمائندگی نہیں دی گئی تھی تا ہم ون ڈے ٹیم میں مسلسل کھیلتے رہے ہیں۔
daily_insaf
15.10.14